Anunț privind inițierea, organizarea și desfășurarea consultării publice a proiectului HCE al BNM „Pentru aprobarea Regulamentului privind fondurile proprii, evaluarea activelor și pasivelor, activele admise pentru acoperirea rezervelor tehnice și cerinței de capital minim, solvabilitatea și lichiditatea societății de asigurare sau de reasigurare și modificarea unor acte normative” (data-limită de prezentare a propunerilor/obiecțiilor - 14.06.2024)
ANUNȚ privind inițierea, organizarea și desfășurarea consultării publice a proiectului de hotărâre În temeiul art. 32 alin. (7) din Legea nr. 100/2017 cu privire la actele normative, Banca Națională a Moldovei inițiază, începând cu data de 29.05.2024, consultarea publică repetată a proiectului Hotărârii Comitetului executiv al Băncii Naționale a Moldovei ,,Pentru aprobarea Regulamentului privind fondurile proprii, evaluarea activelor și pasivelor, activele admise pentru acoperirea rezervelor tehnice și cerinței de capital minim, solvabilitatea și lichiditatea societății de asigurare sau de reasigurare și modificarea unor acte normative”. Necesitatea elaborării reglementărilor privind fondurile proprii, evaluarea activelor și pasivelor, activele admise pentru acoperirea rezervelor tehnice și cerinței de capital minim, solvabilitatea și lichiditatea societății de asigurare sau de reasigurare derivă din prevederile art. 57 alin. (1), art. 58 alin. (2), art. 71, art. 72 alin. (3) și (7), art. 74 alin. (8) din Legea nr. 92/2022 privind activitatea de asigurare sau de reasigurare. Elaborarea proiectului este condiționată de necesitatea stabilirii în condițiile prevederilor cadrului primar a criteriilor de calculare și raportare a fondurilor proprii; de alocare și raportare a activelor admise să acopere rezervele tehnice și cerința de capital minim (MCR); de calculare și raportare a MCR, a ratei de solvabilitate și a coeficientului de lichiditate. Proiectul hotărârii propune modificarea actelor normative cu care se află în conexiune. Proiectul transpune parțial (transpune art.7-16, art.62-82, art.250-251 și Anexa XIX) Regulamentul Delegat (UE) 2015/35 al Comisiei din 10 octombrie 2014 de completare a Directivei 2009/138/CE a PE și a Consiliului privind accesul la activitate și desfășurarea activității de asigurare și de reasigurare (Solvabilitate II). Recomandările pe marginea proiectului hotărârii, supus consultării publice, pot fi expediate până la 14 iunie 2024, pe adresa poștală: Banca Națională a Moldovei, bd. Grigore Vieru nr.1, MD-2005, mun. Chișinău sau în format electronic, pe adresa: official@bnm.md; secretariat@bnm.md Proiectul hotărârii, nota informativă, sinteza obiecțiilor/propunerilor și tabelul de concordanță aferent acestuia sunt disponibile pe pagina web a Băncii Naționale a Moldovei www.bnm.md. Limba Română